
REPUBLIKA HRVATSKA
TRGOVAČKI SUD U SPLITU
STALNA SLUŽBA U DUBROVNIKU 
Dubrovnik, Dr. Ante Starčevića 23


Trgovački sud u Splitu, Stalna služba u Dubrovniku, po sucu tog suda Katarini Franković kao sucu pojedincu, u skraćenom stečajnom postupku povodom zahtjeva Financijske agencije, Regionalni centar Split, Podružnica Dubrovnik za pokretanje skraćenog stečajnog postupka nad dužnikom udruga BACKGAMMON KLUB DUBROVNIK, Dubrovačkog odreda 14, 20000 Dubrovnik OIB: 85093245011, dana 12. listopada 2017. godine objavljuje



OGLAS

I	Pozivaju se osobe ovlaštene za zastupanje dužnika udruga BACKGAMMON KLUB DUBROVNIK, Dubrovačkog odreda 14, 20000 Dubrovnik OIB: 85093245011, da u roku 15 dana od dana objave oglasa podnesu sudu javnobilježnički ovjerovljen popis imovine i obveza dužnika na propisanom obrascu.

II	Pozivaju se vjerovnici dužnika udruga BACKGAMMON KLUB DUBROVNIK, Dubrovačkog odreda 14, 20000 Dubrovnik OIB: 85093245011, da najkasnije u roku od četrdesetpet (45) dana od dana objave ovog oglasa predlože otvaranje stečajnog postupka nad dužnikom. 

Dužnik u Očevidniku redoslijeda osnova za plaćanje ima evidentirane neizvršene osnove  za plaćanje u ukupnom iznosu od 11.514,91 kune u neprekinutom razdoblju od 120 dana.

U smislu čl. 431. st.1. Stečajnog zakona (Narodne novine broj: 71/15 dalje SZ-a) ako osobe ovlaštene za zastupanje  dužnika po zakonu u roku  od 15 dana ne podnesu popis imovine i obveza dužnika  ili ako iz tog popisa  proizlazi da dužnik ima imovinu koja nije dostatna za namirenje predvidivih troškova stečajnog postupka, te ako u roku od 45 dana nijedan vjerovnik ne predloži otvaranje stečajnog postupka i ne predujmi sredstva za namirenje troškova postupka, smatrat će se da je dužnik nesposoban za plaćanje. U smislu čl. 431. st.2. SZ-a u slučaju iz stavka 1. ovog članka sud će po službenoj dužnosti  donijeti rješenje o  otvaranju i zaključenju  skraćenog stečajnog postupka.

Vjerovnici koji predlaže otvaranje  stečajnog  postupka  nad pravnom osobom iz točke II. ovog oglasa biti će pozvani posebnim zaključkom na solidarno plaćanje predujma za pokriće troškova postupka. Ovi su vjerovnici oslobođeni plaćanja dodatne pristojbe za vođenje stečajnog postupka iz članka 39.a SZ-a.

Odredbe čl. 132-133. te članka 286-292. SZ-a primjenjivati će se na odgovarajući načina i na skraćeni stečajni postupak.


Dubrovnik, 12. listopada 2017. godine


Sudac

								 Katarina Franković


DN-a:
· e-oglasna ploča suda

